Komission asetus (EY) N:o 988/98, annettu 11 päivänä toukokuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kymmenennen kerran



Virallinen lehti nro L 140 , 12/05/1998 s. 0003 - 0005



KOMISSION ASETUS (EY) N:o 988/98, annettu 11 päivänä toukokuuta 1998, poikkeuksellisista markkinoiden tukitoimenpiteistä sianliha-alalla Espanjassa annetun asetuksen (EY) N:o 913/97 muuttamisesta kymmenennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 20 artiklan, sekä katsoo, että klassisen sikaruton puhjettua tietyillä Espanjan tuotantoalueilla tämän jäsenvaltion osalta on säädetty poikkeuksellisista sianlihamarkkinoiden tukitoimenpiteistä komission asetuksessa (EY) N:o 913/97 (3), sellaisena kuin se on viimeksi muutettuna asetuksella (EY) N:o 744/98 (4), eläinlääkinnäisten ja kaupallisten rajoitusten jatkamisen ja uusille alueille, erityisesti Zaragozan maakuntaan, laajentamisen vuoksi olisi lisättävä toimivaltaisille viranomaisille toimitettavien porsaiden määrää, jolloin poikkeuksellisia toimenpiteitä voidaan jatkaa 22 päivästä huhtikuuta 1998, uusilta alueilta tulevat porsaat saatetaan yleensä markkinoille, kun niiden paino on vähintään 6 kilogrammaa; näin ollen on tarpeen alentaa tukeen oikeutettujen porsaiden vähimmäispainoa ja vahvistaa tällaisiin eläimiin sovellettava tuki, eläinten vapaan liikkumisen rajoitukset ovat olleet voimassa Zaragozan maakunnan yhdellä alueella jo usean viikon ajan, mikä on johtanut eläinten painon huomattavaan nousuun ja sen seurauksena eläinten hyvinvoinnin kannalta kestämättömään tilanteeseen; näin ollen on perusteltua soveltaa 1 artiklan 4 kohtaa kyseiseen alueeseen taannehtivasti 15 päivästä huhtikuuta 1998, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 913/97 seuraavasti: 1. Korvataan 1 artiklan 4 kohdassa ilmaisu "10 kilogrammaa" ilmaisulla "6 kilogrammaa". 2. Muutetaan 4 artikla seuraavasti: a) Korvataan 4 kohdan ensimmäisessä alakohdassa ilmaisu "10 kilogrammaa" ilmaisulla "13 kilogrammaa". b) Lisätään 4 kohtaan alakohta seuraavasti: "Edellä 1 artiklan 4 kohdassa tarkoitettu tuki tilalta lähtiessä sellaisten porsaiden osalta, joiden keskipaino erää kohden on vähintään 6 kilogrammaa mutta alle 13 kilogrammaa, vahvistetaan 27 ecuksi eläintä kohden." 3. Korvataan liite I tämän asetuksen liitteellä I. 4. Korvataan liite II tämän asetuksen liitteellä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 22 päivästä huhtikuuta 1998. Kuitenkin 1 artiklan 4 kohdan säännöksiä sovelletaan 15 päivästä huhtikuuta 1998 Diputación General de Aragónin 25 päivänä maaliskuuta 1998 antamassa määräyksessä määriteltyjen suoja- ja valvontavyöhykkeiden osalta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä toukokuuta 1998. Komission puolesta Franz FISCHLER Komission jäsen (1) EYVL L 282, 1.11.1975, s. 1 (2) EYVL L 349, 31.12.1994, s. 105 (3) EYVL L 131, 23.5.1997, s. 14 (4) EYVL L 103, 3.4.1998, s. 5 LIITE I "LIITE I Eläinten enimmäismäärä yhteensä 6 päivästä toukokuuta 1997: >TAULUKON PAIKKA> LIITE II "LIITE II 1 osa - Leridan maakunnan suoja- ja valvontavyöhykkeet, sellaisina kuin ne ovat määriteltyinä Generalitat de Catalunyan 9 päivänä maaliskuuta 1998 annetun määräyksen liitteissä I ja II. Päätös on julkaistu Generalitat'n virallisessa lehdessä 16.3.1998, s. 3488. - Segovian maakunnan suoja- ja valvontavyöhykkeet, sellaisina kuin ne ovat määriteltyinä Junta de Castilla y Léonin 19 päivänä tammikuuta 1998 antaman määräyksen liitteissä I ja II. Päätös on julkaistu Juntan virallisessa lehdessä 20.1.1998, s. 619. - Madridin maakunnan suoja- ja valvontavyöhykkeet, sellaisina kuin ne ovat määriteltyinä Comunidad de Madridin 14 päivänä tammikuuta 1998 antaman määräyksen liitteissä I ja II. Päätös on julkaistu Comunidadin virallisessa lehdessä 16.1.1998, s. 11. - Toledon maakunnan suoja- ja valvontavyöhykkeet, sellaisina kuin ne ovat määriteltyinä Junta de Comunidades de Castilla - La Manchan 13 päivänä tammikuuta 1998 antaman määräyksen liitteissä I ja II. Päätös on julkaistu Juntan virallisessa lehdessä 16.1.1998, s. 319. - Zaragozan maakunnan suoja- ja valvontavyöhykkeet, sellaisina kuin ne ovat määriteltyinä Diputación General de Aragónin 25 päivänä maaliskuuta 1998 antaman määräyksen liitteissä I ja II. Päätös on julkaistu Comunidadin virallisessa lehdessä 27.3.1998, s. 1411. - Zaragozan maakunnan suoja- ja valvontavyöhykkeet, sellaisina kuin ne ovat määriteltyinä Diputación General de Aragónin 17 päivänä huhtikuuta 1998 antaman määräyksen liitteissä I ja II. Päätös on julkaistu Comunidadin virallisessa lehdessä 20.4.1998, s. 1868. 2 osa Komission päätöksen 97/285/EY (1) liitteessä I tarkoitetut Segovian, Madridin ja Toledon maakuntien eläinlääkinnälliset alueet ("comarcas veterinarias").(1) EYVL L 114, 1.5.1997, s. 47"